Toshkentda Samarqand Darvoza yaqinidagi yo‘lning asfalt qismi o‘pirilib tushdi

Toshkent shahridagi Samarqand Darvoza savdo-ko‘ngilochar markazi avtoturargohi qarshisidagi yo‘lning asfalt qismi o‘pirilib tushdi. Bu haqda UzNews xabar bermoqda.

Guvohlarga ko‘ra, yo‘lning ikkinchi va uchinchi bo‘laklarida katta o‘ralar paydo bo‘lgan.
Hozirda mazkur joy bo‘sh quti va shox-shabbalar bilan to‘silgan. O‘pirilish tufayli bu yerda avtomobillar tiqini yuzaga kelayotgani bildirilmoqda.